《满江红·题叶鹤巢写相，时归自青岛。与于复辟之役，几为流弹所毙》
清代·魏元戴

鹤骨松心，丹青手、君应属我。二十载、胸中藏稿，写来泪堕。

坎𡒄官随时作寂，间关事与心相左。幸归来、不索画图看，枪林过。

空激切，家山破。休点缀，林泉卧。算画中放下，肩头担荷。

留取豹皮名不朽，总缘马革尸拚裹。愿余生、击壤续衢歌，君当和。

作者简介：1867-1929，南昌县人。光绪二十九年进士，考功郎。